Адыгэхэм я дунейпсо фестиваль Германием щокIуэкI
Европэм щыпсэу адыгэхэм я X дунейпсо щэнхабзэ фестивалыр мы махуэхэм Германием щокIуэкI. Абы хэтщ Голландием, Бельгием, Швейцарием, Америкэм и Штат Зэгуэтым, Канадэм, Финляндием, Тыркум, Сирием, Иорданием, Израилым, Къэбэрдей-Балъкъэрым, Адыгейм, Къэрэшей-Шэрджэсым къикIа лIыкIуэхэр.
ХьэщIэхэмрэ бысымхэмрэ
Кёльн, Берлин, Гамбург, Бремен, Мюнхен, Ганновер, Дюссельдорф къалэхэм щыIэ хасэхэм я тхьэмадэр ирагъэкIуэкI лэжьыгъэхэм тепсэлъыхьащ, сабийхэр лъэпкъ IэщIагъэхэм зэрыхуагъасэр ягъэлъэгъуащ. Къапщтэмэ, фестивалым щекIуэкIар къафэ-джэгум и закъуэкъым, атIэ Европэм щыпсэу адыгэхэм я щэнхабзэр зэрахъумар, лъэпкъ хабзэр зэрахэлъыр тлъэгъуащ. Пэжщ, щIалэгъуалэм адыгэбзэ зыщIэу яхэтыр мащIэщ, ауэ адыгэгу якIуэцIылъщ. Ди къуэшхэм мы зэманым къахьэса лъэпкъ хъугъуэфIыгъуэхэм нэхъри хагъэхъуэным, зыхэсхэм яхэмышыпсыхьыжыным ущегъэгугъ хэкурысхэмрэ хэхэсхэмрэ нэхъ гъунэгъу зэрызэхуэхъуам, мыпхуэдэурэ зэрызыкIэлъыкIуэфым.
НэщIэпыджэ Замирэ.
Налшык– Дюссельдорф
